cyanic-selkie/wikianc huggingface dataset:
Sole Skog
Sole Skog omfatter området øverst på kollen straks sydøst for Vestby jernbanestasjon og straks øst for Follo Folkehøgskole. Området er bebygget med enkelte lave boligblokker, men hovedsakelig eneboliger. Det er også bygget barnehager, barneskole, ungdomsskole og en stor kultur- og idrettsarena (Vestby Arena) på området. Samtidig et bredt utvalg av butikker.
Mohammed bin Rashid al-Maktoum
Mohammed bin Rashid Al Maktoum, også kjent som sjeik Mohammed (født 22. juli 1949), er statsminister og visepresident i De forente arabiske emirater og emir av Dubai.
Han er den tredje av Rashid bin Saeed al-Maktoums fire sønner (medlemmer av Dubais herskende familie al-Maktoum). Hans første kone heter Hind bint Maktoum bin Juma al-Maktoum, som han giftet seg med i 1979. Hans yngre kone er Haya Bint al-Hussein, datter av kong Hussein av Jordan og halvsøster av kong Abdullah II av Jordan, som han giftet seg med den 10. april 2004. De har to barn sammen; datteren AlJalila og sønnen Zayed. Haya Bint al-Hussein og Mohammed Bin Rashid al-Maktoum skilte seg i 2019. Sjeik Mohammed har til sammen 23 barn: ni sønner og fjorten døtre.
al-Maktoum er svært interessert i hesteløp og tradisjonelle arabiske diktverk og kunst.
Kommuner i Storbyområdet Napoli
Kommuner i Storbyområdet Napoli
Storbyområdet Napoli i Italia er administrativt inndelt i 92 kommuner (communi):
Tây Sơn-perioden
Tây Sơn (西山) er et navn som knyttes til perioden med bondeoppstander og desentraliserte dynastier mellom det senere Le-dynastiet på 1770-tallet og etableringen av Nguyen-dynastiet i Vietnam 1802.
Noen ganger knyttes navnet Tây Sơn til lederne av storopprøret (Tây Sơn-brødrene), andre ganger til selve stridighetene (Tây Sơn-opprøret), eller til disse brødrenes styreform (Tây Sơn-dynastiet eller Nguyễn Tây Sơn-dynastiet).
Castellón (provins)
Castellón (spansk: Castellón, valenciansk/katalansk: Castelló) er en provins øst i Spania, sentralt i den autonome regionen Valencia. Den grenser til provinsene Valencia, Teruel og Tarragona og til Middelhavet.
Provinshovedstaden er Castellón de la Plana (katalansk: Castelló de la Plana). Provinsen har nærmere 600 000 innbyggere; ca. 30 % bor i provinshovedstaden, 60 % bor storbyområdet til byen og omkring 85 % langs kysten.
Andre store byer i provinsen er Villarreal, Burriana, la Vall d'Uixó og Vinaròs. Det er 135 kommuner i provinsen, som dekker et område på 6 632 km².
Nina Kamto N’Jitam
Nina Kamto N'Jitam (født 25. juni 1983) er en fransk profesjonell håndballspiller som spiller for den franske håndballklubben Metz Handball. Hun spiller i posisjonen strek, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Renault Magnum
Renault Magnum er en lastebilmodell fra den franske produsenten Renault Trucks. Modellen er selskapets flaggskip, og er tilgjengelig som vanlig lastebil eller semitrailer, begge med 6x2- eller 4x2-drivverk.
Motor
Modellens dieselmotor er en videreutvikling av Volvos 12-liters rekkemotor med seks sylindre. Blant endringene er ny motorstyring og et annet innsprøytningssystem, utviklet i samarbeid med Delphi. Modellen leveres også med V8-motor.
Girkasse
Magnum leveres med en ZF 16-trinns manuell girkasse med servoassistanse. En 12-trinns automatisk girkasse med fire reversgir, kalt Optidrive II, er tilgjengelig som ekstrautstyr.
Kabin
Da Magnum ble lansert i 1990 var den for mange førere en revolusjon i kabindesign, med sitt flate gulv og store plass. Magnum hadde lenge den største kabinen i klassen, frem til DAF lanserte sin 95 Super Space Cab i 1995. Dette ble ytterligere understreket på bilmessen Commercial Motor Expo i 2000, da DAF hadde plassert en førerhytte fra Magnum inne i en førerhytte fra DAF 95. Renault svarte med å produsere en større førerhytte, noe som skapte reaksjoner fra en rekke produsenter, da denne var høyere enn EU-reglene tilsa. Av frykt for søksmål fra kunder trakk Renault denne modellen tilbake fra markedet.
Berti Vogts
Vogts spilte 419 kamper i Bundesliga for Borussia Mönchengladbach
Karriere som spiller
Vogts spilte for den lokale klubben VfR Büttgen fra han var sju år gammel til 1965, da han gikk til Borussia Mönchengladbach. Den hardtarbeidende høyrebacken fikk tilnavnet «Der Terrier» (terrieren). Han var en av hovedmennene bak Borussias suksesser i 1970-årene, da klubben vant Bundesliga fem ganger, den tyske cupen én gang og UEFA-cupen to ganger. Vogts ble værende i Borussia Mönchengladbach resten av karrieren som spiller. Han spilte også på som vant VM i fotball 1974.
Karriere som trener
Han trente det tyske ungdomslandslaget frem til 1990, og fungerte som assistenttrener for det tyske A-landslaget fra 1986. I 1990 ble han forfremmet til forbundskaptein, og ledet Tyskland til EM-gull i 1996 før han sluttet i 1998. I august 2001 ble han trener for.
Etter et halvt år i Kuwait sa Vogts opp for å bli trener for. Resultatene uteble, og Vogts måtte tåle mye kritikk i pressen. I november 2004 sluttet Vogts i jobben. Etter ett år i Nigeria signerte han kontrakten med landslaget i Aserbajdsjan inntil 2009.
Tariq al-Hashimi
Tariq al-Hashimi (født i 1942 i Bagdad, Irak) er en irakisk politiker som frem til mai 2009 var generalsekretær i det irakiske islamske partiet. Sammen med Adil Abdul Mahdi ble han en visepresident i Irak i regjeringen som ble dannet etter valget i desember 2005.
Fra 1959 til 1962 studerte han ved det irakiske militærakademiet. Han fikk også en bachelorgrad i økonomi fra al Mustansiriyah. I en alder av 33 år forlot han militæret og ble aktiv i den irakiske islamske partiet. Han gikk av som visepresident i 2009.
Jakov Kulnev
Jakov Petrovitsj Kulnev (russisk: Яков Петрович Кульнев) født (, død ) var sammen med Pjotr Ivanovitsj Bagration og Aleksej Petrovitsj Jermolov blant de mest populære russiske generaler under Napoleonskrigen.
Sinopec
Sinopec (eller 中国石油化工股份有限公司, China Petroleum & Chemical Corporation) er et kinesisk oljeselskap med hovedkvarter i bydelen Chaoyang i Beijing. Det er blant Folkerepublikken Kinas tre største oljeselskaper, og er børsnotert i Hongkong på byens Hang Seng Index.
Selskapet har et stort internasjonalt engasjement, driver oljeraffinerier og har et riksdekkende nett av bensinstasjoner og andre avdelinger for salg av oljeprodukter i Kina.
I februar 2002 inngikk Sinopecs datterselskap Unipec en avtale med det franske selskapet Total Gabon, noe som førte til de første kinesiske kjøp av olje fra Gabon. I slutten av september 2010 kjøpte Sinopec en 40-prosents andel i det spanske oljeselskapet Repsols selskap i Brasil for 7,1 milliarder dollar.
Et annet av Sinopecs datterselskaper er Shanghai Petrochemical, som er medregnet i aksjeindeksen SSE 50.
Daimler-Benz AG
Daimler-Benz AG var en tysk produsent av motorer, motorkjøretøyer, og maskiner. Selskapet ble grunnlagt i 1926. En gjensidig avtale ble inngått 1. mai 1924 mellom Karl Benz' Benz & Cie. og Daimler Motoren Gesellschaft. Avtalen var gjeldende frem til år 2000.
Relapse: Refill
Relapse: Refill er en utvidelse av Eminems album Relapse, som var hans sjette studioalbum. Relapse: Refill inneholder en ekstra CD med 9 nye spor
Sporliste
CD 1
CD 2
Paul Smart
Paul Smart (født 13. januar 1892, død 22. juni 1979) var en amerikansk seiler som deltok i de olympiske leker 1948 i London.
Kenneth Larsen
Kenneth Larsen (født 12. april 1976 i Oslo) er en norsk tidligere ishockeyspiller og senere trener for Furuset Ishockey. Han er mest kjent som spiller for Vålerenga i periodene 1997–2010 og igjen 2011-2012.
Larsen er fra Romsås og Furuset ville ha vært naturlig klubbvalg til Larsen, men siden faren hans kjørte ismaskin på Jordal Amfi, ble Larsen Vålerenga-gutt. Larsen spilte fast på Vålerengas A-lag i periodene 1997–2010 og 2011-2012 samt som landslagsspiller. Fra 2010 til 2011 var han spiller for Lørenskog Ishockeyklubb, som han senere ble trener for i 1. divisjon. Larsen var trener for Vålerenga en liten kort periode i 2021, sammen med Espen Knutsen. Siden 2022 har Larsen vært hovedtrener i Furuset Ishockey.
Tahoesjøen
Tahoesjøen (engelsk: , washoe: ) er en ferskvannsinnsjø i Sierra Nevada-fjellkjeden i de amerikanske delstatene California og Nevada. Omkring to tredeler av innsjøen ligger i California. Tahoesjøen er den største alpine innsjøen i Nord-Amerika, samt den nest dypeste i USA etter Crater Lake. Sjøen ligger 1897 moh. og dekker et område på 495 km². Sjøen er 501 meter på det dypeste.
Historie
Før 1860-tallet var området bebodd av indianerstammen washoe. Under streiken til sølvgruvearbeiderne i Virginia City i Nevada ble tusenvis av trær felt rundt innsjøen for å brukes til bjelker i gruvene.
I dag er innsjøen og området rundt turistattraksjoner med restauranter, skibakker og kasinoer.
Joseph Han Yingjin
Joseph Han Yingjin (født 1958 i Shanxi i Kina, død 5. januar 2021) var en kinesisk katolsk biskop av Sanyuan i Shaanxi i Folkerepublikken Kina.
Liv og virke
Han Yangjin begynte på det katolske presteseminaret i 1986. Han ble presteviet i 1992 og virket først i presteseminaret. Året etter ble han utnevnt til sogneprest. Han studerte ved to universiteter og ble i 2007 nominert til bispekandidat. Året etter gav pave Benedikt XVI sin approbasjon.
Han ble bispeviet 24. juni 2010. Hans forgjenger, biskop Joseph Zong Huaide, var hovedkonsekrator; andre biskoper som medvirket var Anthony Dang Mingyan av Xi'an, Louis Yu Runchen av Hanzhong, Joseph Tong Changping av Weinan, Nicholas Han Jide av Pingliang og Joseph Li Jing av Yinchuan/Ningxia i regionen Ningxia Hui. Alle var approbert av Vatikanet og av den kinesiske regjering. Den 83 år gamle biskop Joseph Lan Shi av Sanyuan, som ble hemmelig bispeviet i 2000 og ikke anerkjent av regjeringen, kunne ikke delta ved ordinasjonen, men gav den sin tilslutning.
Bispedømmet Sanyuan har 40.000 katolikker i 52 menigheter, og 36 prester og ca 80 nonner (2010).
Episkopalgenealogi
Hans episkopalgenealogi er:
Burgos (provins)
Burgos er en provins nord i Spania, i den nordøstlige delen av den autonome regionen Castilla y León. Den grenser til provinsene Palencia, Cantabria, Bizkaia, Álava, La Rioja, Soria, Segovia og Valladolid. Hovedstaden er byen Burgos.
Provinsen har et areal på 14 292 km² og omkring 375 000 innbyggere. Om lag halvparten bor i provinshovedstaden. De eneste større byene utenom Burgos er Miranda de Ebro og Aranda de Duero. Mange av de 371 kommunene i provinsen har færre enn 100 innbyggere.
«Troll»
«Troll» var en jager i tjeneste for den Norske Marinen fra 1908–1940, og siden 1945–1949. «Troll» ble bestilt sammen med «Draug» og «Garm», alle identiske. Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for langsomt for oppgaven det var bygget for; nemlig å holde fremmede torpedofartøyer borte fra kysten. «Valkyrien» skulle holde fremmede torpedobåter borte fra norskekysten, og samtidig kunne opptre som et torpedobåt selv. «Valkyrjen» hadde en toppfart på 23 knop – Draug-klassen fikk en toppfart på 26,5 knop, og ble, ifølge kildene, mer manøvrerbare enn det Valkyrjen var.
Like etter den tyske invasjonen 9. april 1940, kom «Troll» i kamp med tyske bombefly i Sognefjorden, men kom fra kampen uten skader. «Troll» fortsatte patruljeringen i Sognefjorden og omegn, og lå den 3. mai i Florø. Planen var å ta fartøyet til England, men dette ble ikke gjennomført. 18. mai ble fartøyet overtatt av tyskerne, etter at to tyske armerte trålere hadde tatt seg inn til Florø. «Troll» ble så slept til Bergen, og ankom der den 20. mai. Fartøyet gjorde kort tjeneste for den tyske marinen, og ble siden ombygget til destillasjonsskip, for produksjon av destillert vann.
«Troll» ble overtatt av den norske marine igjen etter krigen, og skipet fikk i 1946 prefikset KNM foran navnet. I 1949 ble KNM «Troll» solgt til opphugging.
Oslo fagottkor
Oslo fagottkor er et mannskor og showensemble bestående av 35–40 homofile menn. Koret er kjent for sin varierte og humoristiske tilnærming til alle typer musikk, og har et stort repertoar som strekker seg fra pop og moderne, til klassisk og tradisjonell musikk. Humor og show er gjennomgående i korets produksjoner. Dirigent for koret er Therese Kinzler Eriksen. Styreleder i Oslo fagottkor er Andreas Birger Johansen. Tomas Adrian Glans er korets faste regissør og koreograf, og Steinar Svendsen er produsent.
Historie
Oslo fagottkor ble etablert i 2004. Navnet er avledet fra det engelske faggot, et pejorativ for homofile, men som denne gruppen selv har valgt å ta brodden av. Koret består av 35–40 sangere og har opptrådt på blant annet på TV-aksjonen (2012), Kvelden før kvelden på NRK1 (2008 og 2014), Torsdag kveld fra Nydalen (2009) og Senkveld (2010) på TV 2, Reiseradioen i NRK P1 og God morgen, Norge! ved flere anledninger.
Våren 2008 laget Stian Carstensen den nye nasjonalsangen «Ja, Noorge» på oppdrag fra NRK P2. Oslo fagottkor fremførte sangen sammen med Bjarte Hjelmeland i radiodokumentaren Å være norsk – i detalj. Oslo fagottkor har senere fremført sangen med Stian Carstensen og Kringkastingsorkestret i Oslo Konserthus.
Sommeren 2009 ble Oslo fagottkor verdensmestere i homokor under World Outgames i København. På Gay Galla i januar 2010 ble Oslo fagottkor nominert i kategorien «Årets superhelt».
Under Ski-VM 2011 opptrådte koret på Universitetsplassen sammen med blant andre Arve Tellefsen, Wenche Myhre, Madcon og Satyricon.
I februar 2011 fremførte Oslo fagottkor «My Heart Is Yours» sammen med Didrik Solli-Tangen som pauseinnslag under den norske finalen av Melodi Grand Prix.
I forbindelse med 10-årsjubileet holdt Oslo fagottkor to jubileumskonserter i Sydney Opera House.
Konserter
Koret holder julekonserten God jul og fagott nyttår før jul hvert år. Konserten har tradisjonelt vært i Lilleborg Kirke, men på grunn av oppussing ble showet flyttet til Folketeateret i 2016. I tillegg har de som regel sommerkonsert annethvert år på Chat Noir om sommeren. Nesten 10 000 personer så God jul og fagott nyttår i 2016, og koret tangerte sin egen publikumsrekord nok en gang. I tillegg opptrer Oslo fagottkor på forskjellige arrangement og tilstelninger og deltok under Trænafestivalen i 2017.
Oslo fagottkors sommerkonserter har vært i samarbeid med andre artister. Først ute som konferansier var Titten Tei (2005), etterfulgt av Eli Rygg (2006), Jonas Gardell (2007) og Ingrid Bjørnov (2008 og 2009). Bjørnov er den eneste som hittil opptrådt flere ganger med koret, og var også medvirkende i jubileumsforestillingen Happy Birthday på Chat Noir i 2016.
Samarbeidet fortsatte med Cirkus Fagott på Chat Noir i juni 2010. Konserten høstet gode anmeldelser. Samme sommer spilte Oslo fagottkor og Bjørnov sommershow på Hvaler Gjestgiveri og fikk gode anmeldelser i Fredriksstad Blad og Demokraten.
I februar 2014 var Oslo fagottkor i Australia sammen med Ingrid Bjørnov og holdt konserten The Hills Are Staying Alive – A Tribute to All Our Favourite Things i Operahuset i Sydney. Konsertene var en del av Oslo fagottkors tiårsjubileum. Ingrid Bjørnov medvirket også i tiårsjubileumsshowet Happy Birthday på Chat Noir i juni 2014.
I juni 2016 spilte Oslo fagottkor forestillingen Sanger fra livet – og ned på Chat Noir.
Diskografi
I 2013 ga Oslo fagottkor ut sin debutplate God jul og fagott nyttår. Plata fikk positiv omtale i Aftenposten.
Brahmagupta
Brahmagupta (født 598, død rundt 665) var en indisk matematiker og astronom. Han ble født i byen Bhinmal i staten Rajasthan i dagens nordvestlige India.
Som matematiker er han mest kjent for å ha oppdaget tallet null. Hans verk Brahma Sphuta Siddhanta fra omkring 628 er det tidligst kjente verket som behandler nullen som et tall i egen forstand, og i dette verket angir han også regneregler for aritmetikk med negative tall og null. Han forsøkte også å definere divisjon med null. Innen geometri er hans mest kjente bidrag Brahmaguptas formel som gir arealet til en syklisk firkant.
Zenyattà Mondatta
Zenyattà Mondatta er et album fra 1980 av den britiske gruppa The Police. Albumet regnes som det siste i bandets tidlige reggae- og punkinfluerte periode med få musikalske elementer i tillegg til grunnbesetninga med gitar, bass og trommer.
«Garm» (1913)
«Garm» var en jager i tjeneste for den norske marinen fra 1913 til 1940. «Garm» ble bestilt sammen med de identiske fartøyene «Draug» og «Troll». Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for tregt for oppgaven det var bygget for, nemlig å holde fremmede torpedofartøyer borte fra kysten, altså en torpedobåtjager, og samtidig opptre som et torpedobåt selv. «Valkyrjen» hadde en toppfart på 23 knop – Draug-klassen fikk en toppfart på 26,5 knop, og ble, ifølge kildene, mer manøvrerbar enn det «Valkyrjen» var.
Zenyattà Mondatta
Zenyattà Mondatta er den første plata der gruppa har tekster med eksplisitt politisk innhold, som Stings «Driven To Tears» om fattigdom og Stewart Copelands «Bombs Away» om Sovjetunionens invasjon i Afghanistan.
«Garm» (1913)
Ved krigsutbruddet lå «Garm» ved Herdla, en øy nordvest av Bergen. «Garm» fikk ordre om å forsøke å ta seg sørover mot Vatlestraumen for å torpedere den tyske invasjonsstyrken som kom inn fra Korsfjorden i sør. Torpedoskuddet mislyktes og «Garm» ble selv beskutt så heftig fra den tyske krysseren «Königsberg» at skipssjefen valgte å trekke seg ut av kampen. «Garm» fikk ingen skader, men seilte i stedet til Askvold, hvor den ankom kvelden 9. april. «Garm» ble beordret inn Sognefjorden, hvor den ble senket ved sin stasjon utenfor Bjordal om ettermiddagen, den 26. april 1940. Tyske bombefly slapp nærmere 30 bomber fra rundt 500 meters høyde mot jageren, og en av bombene traff «Garm» direkte. Dette utløste en voldsom eksplosjon, og jageren sank etter kort tid.
Zenyattà Mondatta
Sporliste
Alle skrevet av Sting når ikke annet er angitt.
Camille Ayglon-Saurina
Camille Ayglon (født 21. mai 1985) er en fransk profesjonell håndballspiller som spiller for den franske håndballklubben Nantes Loîre HB Atlantique. Hun spiller i posisjonen høyreback, og er også en del av det franske håndballandslaget.
Hun ble tatt ut til å representere Frankrike under Håndball-VM 2011 for kvinner i Brasil.
Hun tok sølv under Sommer-OL 2016.
Ilan Rubin
Ilan Rubin (født 7. juli 1988) er trommeslager i Lostprophets, Denver Harbor og Fenix*TX. Han er den eneste i Lostprophets som ikke kommer fra Storbritannia og han erstattet den gamle trommeslagern Mike Chiplin i 2005. Han er med i to Lostprophets sanger fra deres album Liberation Transmission, grunnen for at han ikke er i mer sanger i albumet er at han er opptatt med og jobbe med hans andre band, i de andre sangene spiller Josh Freese trommer. Han er nå trommeslager i Angels and Airwaves
Astrid Sandvik
Astrid Olsdatter Sandvik, senere Moe, (født 1. oktober 1939 i Aker) er en tidligere norsk alpinist.
Sandvik deltok tre ganger i OL: 1956 i Cortina d'Ampezzo, 1960 i Squaw Valley og 1964 i Innsbruck. Hennes beste resultat var en delt sjetteplass i slalåm i 1956 (delt med Inger Bjørnbakken).
I VM oppnådde hun to fjerdeplasser i slalåm (1958) og 1962.
I 1963 ble Sandvik tildelt Holmenkollmedaljen (sammen med Alevtina Koltsjina, Pavel Koltsjin og Torbjørn Yggeseth).
Marsh Run kraftverk
Marsh Run kraftverk er et varmekraftverk i Fauquier County, i delstaten Virginia i det østlige USA. Anlegget har en installert produksjonskapasitet på 538 MW fordelt på 3 turbiner på 156–179 MW hver. Operatør er energiselskapet Old Dominion Electric Corp.
Det stod ferdig utbygd i 2004. Brenselkilden er naturgass og fyringsolje.
Casanova (sang fra 1977)
«Casanova» vant Melodi Grand Prix 1977 og var Norges bidrag til Eurovision Song Contest 1977. Sangen er komponert av Svein Strugstad med tekst av Dag Nordtømme. Sangen synges på norsk av Anita Skorgan.
Melodi Grand Prix
Sangen er skrevet av trønderne Svein Strugstad og Dag Nordtømme og deltok i NRKs semifinale for Midt-Norge i forkant av Melodi Grand Prix 1977. I den radiosendte semifinalen ble sangen framført av Supergruppa, en spesielt sammensatt gruppe bestående av profesjonelle musikere. «Casanova» vant semifinalen og ble med det én av seks sanger i den norske finalen på NRK Marienlyst i Oslo lørdag 19. februar 1977.
I finalen ble sangen framført av Anita Skorgan, da 18 år gammel. Seks distriktsjuryer kåret sangen til en klar vinner, og den ble dermed Norges bidrag til Eurovision Song Contest i London 7. mai samme år.
I motsetning til de norske vinnerne årene før, ble «Casanova» en stor slager. Den lå på VG-lista i hele 14 uker, med fjerdeplass som beste notering.
Eurovision Song Contest
Sangen ble sunget på norsk av Anita Skorgan og var det femte bidraget på scenen om kvelden 7. mai 1977 – etter Østerrikes Schmetterlinge med «Boom Boom Boomerang» og før Vest-Tysklands Silver Convention med «Telegram».
Da avstemningen var ferdig, hadde Norge fått 18 poeng og ble med det nummer 14 av 18 deltakere.
Om sangen
Sangen er et up tempo-nummer, hvor jeg-personen beskriver sin ektemann, som nå har dratt ut en tur. Hun er lite glad for dette og synger at han ser på seg selv om en Casanova eller Don Juan, og det irriterer henne. I dette spesielle tilfellet hevdet han at han skulle ta en spasertur, men «borte er jo dress og bil», og hun spør om hun «kan ta det hele med et smil?»
Skorgan har spilt inn «Casanova». Den ble utgitt på singelen RCA Victor PS 9061 i 1977.
Prodrug
Et prodrug er et legemiddel som er inaktivt i den formen som den tas. Når legemiddelet har kommet inn i kroppen omformes det til den aktive formen. Omformingen skjer ved at en del av legemiddelets kjemiske struktur forandres.
Prodrugs er legemidler som virker via aktive metabolitter som dannes via spesielle enzymer. I mange tilfeller er det således ikke legemiddelet selv, men en metabolitt som gir selve virkningen. Ett eksempel er kodein i Paralgin forte) som omdannes i leveren til den aktive metabolitten morfin med smertestillende effekt i sentralnervesystemet.
Simpsons
Simpsons (originaltittel: The Simpsons) er en amerikansk animert situasjonskomedie laget av Matt Groening. Serien ble først sendt i 1987 som en del av The Tracey Ullman Show, men ble en egen serie i 1989. 27. juli 2007 ble figurene sett i en helaftens film kalt The Simpsons Movie. Simpsons er blitt meget populær, og er den lengst sendte animerte TV-serien i verdenshistorien.
Serien handler om familien Simpson, som bor i den amerikanske byen Springfield. Serien spøker stadig med at den ikke avslører hvor i USA byen ligger, selv om det er ofte hint om det. Springfield i Vermont, vant konkurransen mellom tretten andre byer ved navn Springfield om å få ha premieren av The Simpsons Movie.
Matt Groening har inngått en kontrakt med FOX om å fortsette serien, som foreløpig har kontrakt til sesong 32.
Handling
Handlingen kan variere, men er som oftest som en vanlig situasjonskomedie: En figur eller byen får et problem som må løses. Disse problemene er vanligvis dagligdagse som alle kan kjenne seg igjen i, men av og til meget usannsynlige – i motsetning til vanlige situasjonskomedier. Handlingen er ofte tatt fra en kjent film eller TV-serie og parodiert, slik som i Hurricane Neddy som er en parodi på filmen Twister. Ellers henter parodiene ofte sitt forelegg i politikkens verden, men da hver episode tar over et halvt år å lage, er ikke temaene hyperaktuelle, men snarere mer generelle som homofili, likestilling, rase og liknende.
Hvert år er det tradisjon at det sendes en halloween-spesial med en bestemt struktur: tre forskjellige korthistorier i kategorien grøsser eller skrekkfilm. I disse kan det være mye «blod og gørr». Hele episoden er preget av halloween: Alle manusforfatterne og produsentene skifter navn til et «grusomt» et, og åpnings- og avslutningsmelodien er skumlere.
I noen episodene skjer det alvorlige ulykker, dødsfall og fødsler, disse er permanente bortsett fra "Treehouse of Horror"-episodene. I "Treehouse of Horror"-episodene er ingenting permanent, for eksempel når det ble avslørt at Maggie var datteren til et romvesen ved navn Kang. Romvesene Kang og Kodos er forøvrig med i alle halloweenspesialene, og ingen andre episoder.
Det finnes handlingsmønstre som går igjen: Homer får en ny jobb eller prøver å bli rik på en idé, men det går galt eller oppstår et problem; Marge vil flykte fra den kjedelige tilværelsen som husmor og skaffer seg en jobb; Bart skaper et stort problem og må fikse det. Av dette kan det lages lange lister over Homers jobber. Det samme med Marge.
Når hele familien er en del av handlingen sammen, er de ofte ute på reise eller, som de kaller det, på ferie. Homers faste frase er da: «The Simpsons are going to Brazil!» (Landet eller stedet kan variere, og byttes ut med «Brazil».) Familien Simpson har vært på alle kontinenter unntatt Antarktis.
Politikk
Politikk er et vanlig tema i Simpsons med sine parodier av politikere og det faktum at familien er en parodi på gjennomsnittsfamilien i USA. George H.W. Bush har uttalt at amerikanere burde være mer som familien Walton og mindre som familien Simpson. George W. Bush har imidlertid «innrømmet» å være en fan av Simpsons. Betegnelsen «Cheese-eating surrender monkeys» om franskmenn oppfunnet i Simpsons i episoden 'Round Springfield førte til mye oppstyr, og er senere brukt av politikere og soldater blant annet i krigen i Irak.
Noen politiske temaer som er tatt opp i serien:
Skuespillere
I tillegg er Simpsons ofte frekventert av mer eller mindre kjente gjesteskuespillere.
Kjæledyr
Familien Simpson har hatt en rekke kjæledyr som for eksempel Snuffy, Princess, Stampy og Mojo. Deres to mest sette kjæledyr, hunden Santa's Little Helper og katten Snowball II, har imidlertid sine helt spesielle historier.
Santa's Little Helper ble medlem av familien i episode en, Simpsons Roasting on an Open Fire, der Homer lette etter gaver til familien, men hadde for lite penger. De siste pengene han hadde, brukte han på hundeveddeløp. Han hadde fått et innsidetips om vinneren, men tippet på Santa's Little Helper fordi han så på navnet som et lykketegn. Dessverre vant den ikke, og hundens eier ville ikke ha noe med den å gjøre. Bart ville så ha med seg hunden hjem, og den ble den perfekte julegave til familien. Trivia: I ettertid, da Santa's Little Helper ble kjendis og tjente store penger, ville den opprinnelige eieren ha hunden og alle pengene tilbake. Familien hadde nemlig ikke kjøpt hunden, og juridisk sett eide han den derfor fortsatt. Til slutt fant de ut at det var best at familien Simpson fikk beholde den.
Simpson-familiens katt, Snowball II, er den femte i rekken. Her er alle kattene familien (først og fremst Lisa) har eiet, i kronologisk rekkefølge:
Trivia: Kattene Snowball II, Snowball III og Coltrane døde alle i samme episode, I, D'oh-Bot.
Produksjon
Liste over episodeansvarlige i serien gjennom tidene: The Simpsons ble først sendt 1989 i USA. Etterhvert har serien blitt sendt i nesten hele verden.
Manus
De ferdige skriptene leveres til en gruppe som fikser på dem. Da sletter de vitser, legger til nye og annet finpuss. Lederen av dette arbeidet er George Meyer, som har vært siden begynnelsen. Jon Vitti, en erfaren manusforfatter i The Simpsons, sier at han får kreditt for mange episoder, men at det er George Meyer som har laget de beste sitatene.
Med sine krediterte 59 episoder, er John Swartzwelder den mest profilerte manusforfatteren i The Simpsons. En annen profilert manusforfatter var Conan O'Brien, som skrev fire skript før han ble programleder på Late Night with Conan O'Brien. Den engelske komikeren Ricky Gervais er den første som har gjesteskrevet en episode.
Sendinger
I Storbritannia ble serien vist på BBC i 1996. Sky One har de nyeste episodene på lufta, mellom en uke og en måneds differanse. Channel 4 sender eldre episoder.
Simpsons debuterte i Saudi-Arabia (med navn الشمشون Al-Shamshoon) i 2005. Det var imidlertid noen haker: referanser til alkohol, bacon, grisekjøtt og liknende måtte fjernes. Noen karakterer ble også fjernet, slik som Apu, prest Lovejoy og Krusty the Clown. Grunnen er trolig grunnet figurenes som er (i bestemt rekkefølge) hinduisme, kristendom og jødedom. Karakterene fikk også sære navn; Omar, Mona, Abar, i stedet for henholdsvis Homer, Marge og Bart
I Norge er det Viasat 4 som sender Simpsons. TV3 begynte å sende serien i desember 1990 og MTG, som eier TV3 og Viasat 4, har retten på alle eventuelt nye sesonger. Den første visningen av Simpsons i desember 1990 ble kunngjort i forkant i Aftenposten, med et halvsides oppslag i avisens kulturbilag. I oppslaget ble det vektlagt at animasjonsserien var «for voksne.»
I Kina er Simpsons, og andre utenlandske forbudt å sende i beste sendetid. Ifølge Adresseavisen er ikke det noe spesielt med Simpsons (selv om serien ofte har parodiert Kina ), alle utenlandske serier er ikke lov å sende mellom kl. 17:00 og 20:00, inkludert da Donald og Pokémon. I 2005 var det slik at 60% av sendetiden mellom 17 og 20 måtte være kinesisk, for å satse på egne serier.
Særpreg
Simpsons har en rekke særpreg som går igjen hver episode, særlig åpningsekvensen. De viktigste er:
Åpningsekvens
Simpsons ' åpningsekvens er en av seriens mest kjente kjennemerker. Særlig fordi den forandrer seg mellom hver episode.
Åpningssekvensen er ofte brukt som hjelp for å lage episoden lengre eller kortere. For eksempel varer sofasekvensen som oftest i fem sekunder, men den lengste varte i 46 sekunder. Av og til dropper manusforfatterne den faste innledningen og åpningssekvensen hopper rett fra tittelen med skyene, til da familien samler seg i sofaen. Altså scenene der Homer drar fra jobb, tavla, og Lisas saksofonsolo er lite brukt – men ikke borte – og ofte starter en episode bare med skyene, oppkjørselen og sofaen.
I første sesong var åpningssekvensen annerledes og for eksempel kjørte Bart på skateboard og stjal et busskilt som gjorde at bussen kjørte rett forbi, til busspassasjerenes fortvilelse.
Treehouse of Horror-episodene
Ulikt andre Simpsons-episoder består Treehouse of Horror-episodene av tre separate segmenter, og de er ikke en del av kontinuiteten da hovedpersonene ofte opplever grusomme ting som å bli drept, havne i en tredimensjonal verden, bli halvt hest eller havne i alternative virkeligheter. Disse endringene overføres ikke til neste episode, i likhet med andre dramtiske handlinger, selv om unntak skjer.
Første utgave Treehouse of Horror ble sendt i 1990, og var en del av den andre sesongen. Siden har det vært en årlig foreteelse. De kjennetegnes av at åpnings- og avslutningssekvensene er annerledes. De starter gjerne med en advarsel før en dyster kjenningsmelodi starter. Skriften kan forestille blod, og navnene omgjøres til makabre navn – for eksempel kan Matt Groening bli til Bat Groening, James L. Brooks til James Hell Brooks og Sam Simon til Sam Sayonara Simon. I alle disse episodene, og kun disse, opptrer romvesenene Kang og Kodos. De har ulike roller hver gang, og kan noen ganger kun være med i bakgrunnen, uten dialog.
Priser
Simpsons har vunnet en rekke priser siden debuten, blant annet 23 Emmy Awards, 22 Annie Awards og en Peabody. Den 14. januar 2000, fikk serien en stjerne på Hollywood Walk of Fame.
I 1998-jubileumsutgaven til Time, utnevnte de Simpsons til århundrets TV-serie I samme utgave fant de en plass, som eneste fiktive figur, til Bart blant listen over århundrets 100. innflytelsesrike person. I 2002 kom serien på 8.-plass på topp 10-listen til TV Guides liste over beste TV-serier gjennom tidene. De var på en 8.-plass rett bak showet til David Letterman, og listen ble vunnet av Seinfeld. Entertainment Weekly kåret Simpsons til beste TV-underholdning på 90-tallet. «Channel 4» i Englands seere stemmet på Internett frem Simpsons som beste tegneserie for barn, foran Tom og Jerry.
Språk
Mange av figurene, konseptene og sitatene fra Simpsons er blitt vanlig i vårt samfunn, spesielt det amerikanske. En rekke neologismer er laget i Simpsons, der det mest kjente er d'oh, som er blitt meget populært og oppført i Oxford English Dictionary som «Doh». Rulletekstene i USA har i det siste stavet det «D-OHH», men «D'oh» er den mest vanlige og anbefalte stavning. I manus er det nevnt som «annoyed grunt».
Andre kjente uttrykk er «excellent», uttalt «eeeexcelllent» av Mr. Burns, Homers glade «Woohoo!» og Nelson Muntz' hånende «HA-ha».
Karakteren Waylon Smithers er et annet eksempel på kulturell innflytelse, «Smithers» er blitt et uttrykk for en smisker og en som lar seg kontrollere.
Musikk
Mange band har navn etter steder eller figurer fra Simpsons, blant annet Noisland Arcade, I Voted For Kodos, Evergreen Terrace, Daddy's Soul Donut, Jebediah, The Canyoneros, Pinmonkey, Fall Out Boy, Vote Quimby, Stupid Sexy Flanders, Hot Rod Circuit, Poindexter, Maggie Speaks, Malibu Stacy, Worker & Parasite og Laszlo Panaflex. The Bloodhound Gang har laget en hel sang av bare Ralph Wiggum-sitater
TV
Simpsons har også innflytelse på andre tv-programmer. Malcom i midten, som først ble sendt januar 2000, går rett etter Simpsons og er inspirert av serien. Skuespillerne spiller som de var tegneseriefigurer og følger ikke de vanlige situasjonskomediene i innhold. Frasen «D'oh!» er nevnt i episoden «Rated Aargh!» av Lizzie McGuire.
Kritikk
I mange år har journalister kalt de siste episodene av Simpsons geniale, realistiske og intelligente. På slutten av 90-tallet var det imidlertid annerledes. De kalte serien kjedelig og brukt opp. Ved 2000-tallet hadde tidligere trofaste fans uttrykt sin misnøye for endringen av manus fra figur-orienterte til gale, overnaturlige fantasier.
Latvijas Sociālistiskā Partija
Latvijas Sociālistiskā partija («Latvias sosialistparti», LSP) er et politisk parti i Latvia grunnlagt i 1994 etter at kommunistpartiet blei forbudt. I sin essens er partiet kommunistisk.
Simpsons
Kritikk
I anledning Simpsons 300. episode-jubileum publiserte USA Today noen Simpsons-relaterte artikler: En topp-10 liste over episoder av webmasteren til The Simpsons Archive og en tilsvarende topp-15 laget av Simpsons' egne manusforfattere. Den siste episoden som har vunnet et topp-10-liste nominert av fansen var «Homer's Phobia» i 1997, og manusforfatternes var «Behind the Laughter» i 2000. Avisen The Onion A/V Club publiserte i april 2006 en artikkel om Simpsons og deres sitater der det nyeste var fra 1999. I 2004 kritiserte skuespilleren Harry Shearer serien for dens dalende kvalitet:
Latvijas Sociālistiskā Partija
Partiets leder er Alfrēds Rubiks, han har tidligere vært Rigas borgermester, fagforeningsleder og formann i kommunistpartiet. Han satt fengsla i seks år etter å ha blitt dømt for å ha deltatt i et statskupp. Han kan ikke representere partiet i Saeima da han ikke har tillatelse til å stille til valg. Derimot sitter sønnen Artūrs Rubiks i parlamentet for samme parti.
Simpsons
Kritikk
En av grunnene til seriens popularitet er alle gjesteskuespillerne som er med. Det er med tiden blitt meget attraktivt å bli med i serien, og flere har til og med spurt om å få bli med. Noen av de mest kjente gjestene inkluderer: Tony Hawk, Tony Blair, 50 Cent og Ricky Gervais. Noen mener at seriens mange gjester bare er en enkel måte å gjøre det på, og påstår manusforfatterne begynner å gå tom for ideer.
Det har ikke kommet mange forandringer gjennom de 20 årene serien har blitt sendt men det har vært mange unntak også; de siste årene har det spesielt kommet mange forandringer. Noen eksemplr er at Barney blir edru, Homer mer dum, Maude Flanders dør, Milhouse' foreldre skilles, Lisa blir vegetarianer og buddhist mens Patty blir lesbisk etter å ha vært heterofil i tidligere episoder. Endringer i figurene er derimot sjeldne permanente, Bart er ikke blitt katolikk etter «The Father, the Son, and the Holy Guest Star», og Barney er heller ikke edru.
Til tross for denne kritikken, har ikke Simpsons mistet særlig seere – selv om den første sesongen hadde et gjennomsnitt på 13,4 millioner seere, og den syttende 9,2. Matt Groening har ikke gitt tegn til at serien stanses, han sier «så lenge vi har det gøy med å lage serien, ser jeg ingen grunn til å stanse den i nærmeste fremtid», og det er uvisst når serien vil slutte.
The Simpsons Movie
Siden seriens tidlige dager, har det vært diskutert en mulig filmatisering av den populære serien. Episoden «Kamp Krusty» var opprinnelig ment som en film, men grunnet problemer med å få den lang nok, ble den heller en ordinær episode. Det er nå bekreftet at det kommer en fullaftens film. Filmen blir produsert av 20th Century Fox, Gracie Films og Film Roman. Det er en planlagt premiere i byen Springfield, Vermont, den 27. juli 2007. En trailer har ble lansert på kino under visningen av filmen "Istid 2" samt episoden «Million Dollar Abie» den 2. april 2006. Filmen hadde sin premiere den 27. juli 2007.
Produkter
For det første er Simpsons blitt meget populær, og det er laget en rekke produkter, nettopp fordi fansen vil kjøpe det. De mest vanlige Simpsons-produktene er blitt T-skjortene, spillet, tegneseriene og figurene samt plakatene og sangene (prioritert rekkefølge).
Noen bordspill er også gitt ut, mest kjent er Simpsons Jeopardy! og deres versjon av Monopol.
Mange plakater fås kjøpt, også i Norge, der den mest kjente er en plakat med alle figurene som har opptrådt i serien (dvs. flere hundretalls).
I tillegg kan man kjøpe (mer sjeldent i Norge) figurer av figurene i serien. Se bilder.
Bøker
Det er blitt laget en rekke bøker om Simpsons, der forskere og andre fagfolk forsker på «fenomenet Simpsons», hvorfor er det blitt populært? Hva er det som er så genialt med Simpsons? I tillegg er det publisert en hel del av Simpsons selv, slik som veiledningene, såkalt «Complete guides». I disse bøkene blir det analysert episoder, publisert fakta og lignende tilknyttet episodene og sesongene. Veiledningene omhandler som oftest to sesonger om gangen, men den første boken omhandlet Tracey Ullman-kortfilmene og til og med sesong åtte. Ellers er det blitt gitt ut bøker som The Homer Book, The Bart Book og lignende.
Tegneserier er også populært, og er gitt ut av Bongo Comics.
Musikk
Simpsons har alltid inneholdt en del sanger, noe som har ført til flere utgivelser bla. sangen «Do the Bartman» og «The Simpsons Sing the Blues». Sanger i episoder er også blitt populære og gitt ut på samle-CD-er slik som «Songs in the Key of Springfield» og «Go Simpsonic with The Simpsons».
Videospill
En rekke Simpsons-spill er blitt gitt ut. De mest kjente, som også er gitt ut i Norge, er The Simpsons Road Rage, The Simpsons Hit & Run og The Simpsons game. De første spillene ble profilert av Bart Simpson, grunnet hans popularitet blant barna.
<br style="clear:both;" />
Video
Mange episoder av serien har blitt gitt ut på DVD og VHS under tittelen «Ths Simpsons Classics». En hel del sesonger har også blitt gitt ut på DVD, for tiden tolv sesonger. Den første sesongen ble gitt ut i 2001 og ble raskt den mest solgte DVD-en i sin sjanger. Den åttende sesongen av Simpsons er (pr. august 2006) den mest solgte DVD-boksen av en TV-serie noensinne.
DVD-boksene har blitt utgitt i Nord-Amerika, Europa, Australia, New Zealand og Latin-Amerika. I Norge har sesongene blitt gitt ut til og med sesong tolv.
Alle episode på DVD-ene har et kommentarspor.
Akademiske
Simpsons har vært tema for en rekke akademiske bøker:
Arawakspråk
Arawakspråk, også kalt arahuakansk eller maipuransk, er en språkfamilie i Sør-Amerika, Mellom-Amerika og Karibia. Opprinnelig var arawak navnet på en mektig folkegruppe som levde i Guyana og Surinam. Stammen ble alliert med spanjolene fordi de tradisjonelt var fiender med karibiske grupper som var i krig med spanjolene. Arawakspråk var utbredt over hele Karibia på 1200-tallet, men senere kom karibindianere fra Venezuela og etablerte seg på de mindre vestindiske øyene. I tida da spanjolene kom til Amerika, var arawakfolk utbredt i østre deler av Andes i Peru og Bolivia, gjennom Amazonasbassenget i Brasil, nord gjennom Guyana, Surinam og Venezuela og sør til Paraguay.
Taíno, et språk i familien, ble brukt på Cuba, Hispaniola, Puerto Rico, Jamaica og Bahamas, men døde ut med den opprinnelige befolkningen allerede på 1500-tallet. Språket arawak tales i dag i Surinam, Fransk Guyana, Guyana og Venezuela.
Liste over arawakspråk
I tillegg finnes 9 ikke-klassifiserte arawakspråk.
Åsengata
Åsengata finnes flere steder:
Viktor Schneider
Viktor Schneider var en tysk langrennsløper som konkurrerte på 1920-tallet.
Fylkesvei 910 (andre betydninger)
I Norge finnes fylkesvei 910 i de følgende fylkene:
Kjell Richard Nygård
Kjell Richard «Ricky» Nygård (født 4. januar 1978 i Oslo) er en norsk tidligere ishockeyspiller. Han representerte Vålerengens Idrettsforening. Han spilte til sammen nærmere 750 obligatoriske kamper for moderklubben sin Vålerenga.
Zibetska priset
Prisen er en av Akademiets eldste og fikk opprinnelig midler fra en donasjon etter Christoffer Zibet, medlem av Akademiet (1740–1809). Fra begynnelsen dreide det seg om to priser, et for beste minneskrift over Gustaf III og et for den beste skriftet i allmenn patriotisk og samfunnsbevarende ånd. Prisen ble utdelt første gang i 1815 og fortsatte til og med 1893. Et stykke inn i forrige århundre ble prisen gjenopptatt og deles ikke sjelden ut som belønning for arbeider som har tilknytning til 1700-tallet.
Elba
Elba er en øy 20 km utenfor Toscana i Italia. Øya er kanskje mest kjent for sitt jern, og som stedet Napoleon I ble forvist til i 1814.
Den har et areal på 223 km² og ei kystlinje på 147 km. Elba er den tredje største italienske øya og er en av De toskanske øyene. Elba og de omliggende små øyene (Pianosa, Capraia, Montecristo, Giglio og Giannutri) er del av Parco Nazionale Arcipelago Toscano, en italiensk nasjonalpark. Øya er en del av provinsen Livorno og dens om lag 31 000 innbyggere er (per 2009) fordelt på de åtte kommunene Portoferraio (12 020), Campo nell'Elba (4 435), Capoliveri (3 108), Marciana (2 245), Marciana Marina (1 891), Porto Azzurro (3 211), Rio Marina (2 152) og Rio nell'Elba (1 174). Hovedstaden er Portoferraio hvilket kommer av porto (havn) og ferro (jern). Herfra er det fergehavn hvorfra man kan krysse Piombionokanalen til fastlandsbyen Piombino. Det høyeste fjellet er Monte Capanne på 1,019 meter. Det består av granodioritt og toppen kan på et kvarter nås via heis fra byen Marciana.
Fylkesvei 3242
Mellom Søndre Gaupås og Tunnelveien følger veien Holmestrand–Vittingfossbanens gamle trasé.
Elba
Da argonautene stoppet her rundt 1200 år f.Kr., kastet de diskos med steinene på stranden, ifølge Apollonios Rhodios som levde på 200-tallet f.Kr. Øya kan ha blitt først befolket av stammefolket Ilvates fra Liguria, et folk som først ble nevnt i skriftene til Titus Livius (59 f.Kr.–17 e.Kr.) som bodde like ved, rett nordom Padova. Ilvaterne ga øya navnet Ilva, men senere kom grekerne seilende fra Fokaia rundt år 1000 f.Kr. De kalte øya Αιθαλία (Aethalia), som jo nesten er Italia, men ikke betyr annet enn sot fra de mange jernovnene de anla på øya. Det meste av øyas trær gikk med til jernproduksjon, men de brakte til gjengjeld vindruen Ansonica hit. Så kom etruskerne rundt 800 f.Kr. som hadde etablert havnebyen Populonia ved dagens Piombino, der de hadde overtatt villanovakulturens teknologi for å smelte jern. Etruskerne holdt på med jern en tid, men dette var jo mot slutten av den europeiske jernalderen og etruskerne gikk snart over til andre materialer.
Fylkesvei 3242
Frem til 2019 hadde veien betegnelsen fylkesvei 910 (Vestfold).
Elba
Etruskerne ble nedkjempet av romerriket som tok over noe etter 480 f.Kr. og øyas jern ble viktig for rikets militære opprusting, men også som ei ferieøy for eliten, litt som i dag. Etter hvert forfalt romerriket i dekadanse og Elba ble invadert av Longobardene. Navnet Elba fremkommer først i dialogene nedskrevet av Gregor I den store (540–604) som også nevner biskop Cerbonius av Populonia (død 570) som ble tvangsflyttet til Elba av østgoteren Totila som rådde på fastlandet. Så kom etter hvert stadige angrep fra sarasenerene (muslimer), som da Mujahid al-Siqlabi etter å ha tatt Balearene og Sardinia i 1015, også tok Elba. Øya ble overtatt av byen Republikken Pisa på fastlandet litt før år 1100 e.Kr. og de forsterket festningsverkene ved Marciana, Rio og Capoliveri, steder der man forøvrig finner etruskiske akropolis. Eierskapet av Elba gikk til Republikken Lucca (1160–1805). Øya ble overtatt av byen Genova i 1284 etter slaget om Meloria i 1284 da Pisas krigsflåte ble senket, men allerede i 1292 var øya igjen pisansk.
Rundt 1395 gikk øya til Gian Galeazzo Visconti (1347–1402) som var første hertug i Hertugdømmet Milano (etablert 1395). Etter dennes død gikk øya til Gerhardo Appliano (1370–1405) og familien Appiani regjerte et par århundrer frem til 1735. Elba ble fortsatt stadig angrepet av tyrkere som Aruj, de raserte havnebyene. I 1548 fikk Cosimo I de' Medici lov av Karl V av Det tysk-romerske rike (sjef for Aragóns krone) til å bygge festningsverket Cosimopoli på ruinene av Fabricia og Ferraia. De tre borgene Falcone, Stella og Linguella er forbundet med mur, og ble etter noe tid omdøpt til Portoferraio, det som er dagens hovedstad. Ellers var det på Elba at vitenskapsmannen Niels Stensen (1638–1696) gjorde sine geologiske funn som ga sporen til moderne krystallografi. Etter at Appiani-familien trakk seg tilbake i 1735, ble Elba overtatt av Kongedømmet Napoli. Etter freden i Lunéville 1801 ble øya gitt til Kongeriket Etruria som eide den ett år bare, for etter Fredstraktaten i Amiens 1802 ble den gitt til Frankrike.
Fra 4. mai 1814 til 26. februar 1815 var Elba eget fyrstedømme under Napoleon I, som hadde blitt forvist til Elba etter slaget ved Leipzig i 1813. «Keiseren av Elba» var jo fra naboøya Korsika, men dro etter tre hundre dager tilbake til Paris der han på nytt grep makten og fortsatte med en stor hær mot Waterloo. Etter Wienerkongressen 1814–15 ble øya gitt til Storhertugdømmet Toscana, som etter Garibaldis samling ble innlemmet i det nye Kongedømmet Italia i 1861.
Banffshire
Banffshire (skotsk-gælisk: Siorrachd Bhanbh; skotsk: Coontie o Banffshire, «county of Banffshire») er et stattholderskap og tradisjonelt grevskap i Skottland. Det var et langt og smalt distrikt som strakte seg fra området rundt landsbyen Tomintoul i Cairngorms til Banff og Macduff ved bukten Moray Firth. Grevskapsbyen er Banff, men den største bosetningen er byen Buckie i vest. Den grenser til bukta Moray Firth i nord, Moray og Inverness-shire i vest og Aberdeenshire i sør. Som grevskap hadde det flere eksklaver inne i Aberdeenshire, med St. Fergus som den største.
Befolkningen i regionen forble for det meste katolsk etter reformasjonen, hvilket medførte store konflikter. Under den engelske borgerkrigen var Banffshire et rojalistisk område.
Historie
Det er betydelige bevis på menneskelig bosetning i forhistorisk tid som finnes særskilt nær kysten. For eksempel ligger Longman Hill, en gravhaug fra bronsealderen og Cairn Lee er en gravhøyde, opprinnelig en stor steinrøys, også fra bronsealderen, men har siden sunket sammen. Den er i den nordlige delen av Banffshire i nærheten av elven Burn of Myrehouse.